CELEX: 62019TN0797
Language: et
Date: 2019-11-19 00:00:00
Title: kohtuasi T-797/19: 19. novembril 2019 esitatud hagi – Anglo Austrian AAB Bank ja Belegging-Maatschappij „Far-East“ versus EKP

13.1.2020   
            
            
               ET
            
            
               Euroopa Liidu Teataja
            
            
               C 10/56
            
         
      19. novembril 2019 esitatud hagi – Anglo Austrian AAB Bank ja Belegging-Maatschappij „Far-East“ versus EKP
      (kohtuasi T-797/19)
      (2020/C 10/66)
      Kohtumenetluse keel: saksa
      
         Pooled
      
      
         Hagejad: Anglo Austrian AAB Bank AG (Viin, Austria) ja Belegging-Maatschappij „Far-East“ BV (Velp, Madalmaad) (esindajad: advokaadid M. Fischer, J. Willheim ja M. Ketzer)
      
         Kostja: Euroopa Keskpank
      
         Nõuded
      
      Hagejad paluvad Üldkohtul:
      
                  —
               
               
                  tühistada kostja 14. novembri 2019. aasta otsus, millega tunnistati Anglo Austrian AAB Bank AG krediidiasutusena tegutsemise luba kehtetuks;
               
            
                  —
               
               
                  mõista kohtukulud välja kostjalt;
               
            
                  —
               
               
                  lahendada kohtuasi käesoleva juhtumi asjaolusid arvestades vastavalt Euroopa Kohtu kodukorra artikli 67 lõikele 2 eelisjärjekorras.
               
            
         Väited ja peamised argumendid
      
      Hagi põhjenduseks esitab hageja järgmised väited.
      
                  1.
               
               
                  Kostja rikkus nõukogu määruse (EL) nr 1024/2013 (1) artikli 14 lõiget 5, kuna ta kohaldas nimetatud määruse artikli 4 lõike 3 alusel tegevuslubade kehtetuks tunnistamist reguleerivat riigisisest õigust vääralt.
               
            
                  2.
               
               
                  Kostja rikkus proportsionaalsuse põhimõtet, kuna tegevusloa kehtetuks tunnistamisega kasutas ta ebaseaduslikult järelevalve viimast abinõud.
               
            
                  3.
               
               
                  Kostja rikkus Anglo Austrian AAB Bank AG õigust tõhusale õiguskaitsevahendile, kuna ta ei peatanud otsuse täitmist.
               
            
                  4.
               
               
                  Kostja rikkus Euroopa Liidu põhiõiguste harta artiklit 41, määruse (EL) nr 1024/2013 artikleid 31 ja 32, pangandusseaduse § 70 lõiget 4 ning Euroopa inimõiguste ja põhivabaduste kaitse konventsiooni artiklit 6, kuna ta ei järginud nendega Anglo Austrian AAB Bank AG-le antud menetluslikke õigusi.
               
            
                  5.
               
               
                  Kostja rikkus Belegging-Maatschappij „Far-East“ B.V. omandiõigust, kuna ta tunnistas Anglo Austrian AAB Bank AG tegevusloa kehtetuks ja alandas sellega Belegging-Maatschappij „Far-East“ B.V.-le Anglo Austrian AAB Bank AG-s kuuluva osaluse majanduslikku väärtust.
               
            
         (1)  Nõukogu 15. oktoobri 2013. aasta määrus (EL) nr 1024/2013, millega antakse Euroopa Keskpangale eriülesanded seoses krediidiasutuste usaldatavusnõuete täitmise järelevalve poliitikaga (ELT 2013, L 287, lk 63).